13 जून को होना था प्रीमियर, सर्च करने पर भी नहीं मिल रहा कोई रिजल्ट
Prabhas Kriti Sanon Adipurush Tribeca World Premiere Update - न्यूयॉर्क में चल रहे ट्रिबेका फिल्म फेस्टिवल में फिल्म 'आदिपुरुष' का प्रीमियर किया जाना था। फिल्म के मेकर्स ने यह जानकारी दी थी कि इसे फेस्टिवल में 13 जून को प्रदर्शित किया जाएगा।
न्यूयॉर्क में चल रहे ट्रिबेका फिल्म फेस्टिवल में फिल्म 'आदिपुरुष' का प्रीमियर किया जाना था। फिल्म के मेकर्स ने यह जानकारी दी थी कि इसे फेस्टिवल में 13 जून को प्रदर्शित किया जाएगा। हालांकि, कुछ दिनों बात यह खबर आई कि फिल्म 13 की जगह 15 जून को ‘एस्केप फ्राॅम ट्रिबेका’ कैटेगरी में प्रदर्शित की जाएगी।
इसी बीच ‘आदिपुरुष’ अचानक फिल्म फेस्टिवल के लाइन अप से गायब हो गई है। बड़ी बात यह है कि अभी तक इसके पीछे की कोई वजह भी नहीं बताई गई है।
यह मामला तब सामने आया जब कॉलमनिस्ट गेल सिक्वेरा ने इस बारे में जानकारी देते हुए ट्वीट किया। इस ट्वीट में उन्होंने यह क्लेम किया कि ‘आदिपुरुष’ इस फिल्म फेस्टिवल के लाइन अप से ही गायब हो गई है।
इससे पहले 28 अप्रैल को ट्रिबेका फिल्म फेस्टिवल के ट्वीट के मुताबिक ‘आदिपुरुष’ को एस्केप फ्रॉम ट्रिबेका सेक्शन में प्रदर्शित किया जाना था। इस सेक्शन में भी सर्च करने पर फिल्म के प्रीमियर से जुड़ी कोई जानकारी नहीं मिल रही है।
चौंकाने वाली बात यह है कि सोशल मीडिया पर मौजूद प्रभास के कई फैन पेज लगातार इस तरह की रिपोर्ट्स शेयर कर रहे थे, जिनमें दावा किया जा रहा था कि प्रीमियर शो एक महीने पहले ही बिक चुके हैं।
ट्रिबेका फेस्टिवल के पेज पर भी ‘आदिपुरुष’ को लेकर कोई जानकारी मौजूद नहीं है। फिल्म ना तो 13 जून और ना ही 15 जून के लाइन अप में कहीं नजर आ रही है। इसके अलावा फेस्ट के ट्विटर हैंडल से शेयर किए गए लिंक पर टैब करके भी कोई जानकारी नहीं मिल रही है।
वहीं ट्रिबेका फेस्टिवल की वेबसाइट पर जब ‘आदिपुरुष’ सर्च किया गया तब भी कोई रिजल्ट सामने नहीं आया।
एडवांस बुकिंग के बीच जारी है प्रमोशन
वहीं दूसरी तरफ फिल्म को लेकर देशभर में जबरदस्त क्रेज देखने का मिल रहा है। जहां इसकी एडवांस बुकिंग तेजी से चल रही है वहीं फैंस इसे अलग ही अंदाज में प्रमोट भी कर रहे हैं। सुपस्टार प्रभास के फैंस फिल्म को प्रमोट करने के लिए बैल गाड़ी से लेकर बाइक रैलियां तक निकाल रहे हैं। फिल्म के पोस्टर्स की भी पूजा की जा रही है।
16 जून को देशभर में होगी रिलीज
ओम राउत द्वारा निर्देशित 'आदिपुरुष' महाकाव्य रामायण पर बेस्ड है। फिल्म में साउथ के सुपरस्टार प्रभास भगवान राम, कृति सेनन माता सीता और सनी सिंह लक्ष्मण के किरदार में नजर आएंगे। वहीं इसमें रावण का रोल सैफ अली खान ने निभाया है। यह 16 जून को देशभर में रिलीज होगी।